Vzor Číslo:

**Pracovná zmluva**

uzatvorená podľa § 47 a § 43 zákona č. 311/2001 Z. z. Zákonník práce v znení neskorších predpisov (ďalej len „Zákonník práce“)

Zamestnávateľ: **Centrum pedagogicko-psychologického poradenstva a prevencie,**

Okružná 31, 913 30 Bratislava, zastúpený Mgr. Janou Oršulovou, riaditeľkou

 CPPPaP

 (ďalej len „zamestnávateľ“)

Zamestnanec: **Bc. František Kyslý**

trvalé bydlisko: Bratislava, Nevädzova č. 12

 dátum a miesto narodenia: 15. január 2001, Bratislava

 (ďalej len „zamestnanec“)

**sa dohodli na uzatvorení tejto pracovnej zmluvy:**

1. Zamestnanec sa dňom *1. decembra 2022* prijíma do pracovného pomeru *do Centra pedagogicko-psychologického poradenstva a prevencie. J. Murgaša v*Bratislave ako jeho zamestnanec a týmto dňom vzniká medzi zamestnávateľom a zamestnancom pracovný pomer.
2. Druh práce: Výchovno-vzdelávacia činnosť vykonávaná pedagogickým asistentom.
3. Miesto výkonu práce: *Základná škola, Bezručova 17, 813 31 Bratislava*
4. Deň nástupu do práce: *1.december 2022*
5. Pracovný pomer sa uzatvára: na určitú dobu, *do 31. augusta 2023.*
6. Mzdové podmienky: Plat bude určený osobitným oznámením.
7. Skúšobná doba: 3 mesiace
8. Zamestnanec je povinný podľa pokynov zamestnávateľa vykonávať práce dohodnuté v pracovnej zmluve osobne, v určenom pracovnom čase a dodržiavať pracovnú disciplínu, pracovať zodpovedne a riadne, plniť pokyny nadriadených vydané v súlade s právnymi predpismi a v súlade s pracovnou zmluvou, dodržiavať príslušné ustanovenia Zákonníka práce, zákona č. 552/2003 Z. z. o výkone práce vo verejnom záujme v znení neskorších predpisov (ďalej len „zákon č. 552/2003 Z. z.“), zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon č. 138/2019 Z. z.“), pracovného poriadku a ostatných vnútorných predpisov zamestnávateľa, s ktorými zamestnávateľ zamestnanca oboznámil.
9. Zamestnávateľ sa zaväzuje, že bude zamestnancovi odo dňa vzniku pracovného pomeru prideľovať prácu podľa pracovnej zmluvy, poskytovať mu za vykonanú prácu plat, vytvárať vhodné pracovné podmienky na plnenie pracovných úloh a dodržiavať ostatné pracovné podmienky ustanovené právnymi predpismi, kolektívnou zmluvou a pracovnou zmluvou.
10. Pre tento pracovný pomer platia ustanovenia Zákonníka práce, zákona č. 552/2003 Z. z., zákona č. 138/2019 Z. z., zákona č. 553/2003 Z. z. o odmeňovaní niektorých zamestnancov pri výkone prác vo verejnom záujme a o zmene a doplnení niektorých zákonov v znení neskorších predpisov a vnútorné predpisy zamestnávateľa, s ktorými zamestnávateľ zamestnanca oboznámil.
11. Zmluvné strany sa súčasne dohodli na týchto ďalších podmienkach:
12. Plat zamestnanca je splatný pozadu za mesačné obdobie, najneskôr do posledného dňa nasledujúceho kalendárneho mesiaca a bude sa vyplácať vo výplatných termínoch prevodom na osobný účet v ...... deň kalendárneho mesiaca.
13. Pracovný čas je 40 hodín týždenne, bez prestávok na odpočinok a jedenie. Pracovný čas v kalendárnom roku sa upravuje v súlade s Kolektívnou zmluvou vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme (ďalej len „KZ vyššieho stupňa“), na príslušný rok a kolektívnou zmluvou zamestnávateľa.
14. Výmera dovolenky je ustanovená podľa § 103 ods. 3 Zákonníka práce v znení neskorších predpisov na 8 týždňov za kalendárny rok. Výmera dovolenky sa upravuje v súlade s KZ vyššieho stupňa na príslušný kalendárny rok a kolektívnou zmluvou zamestnávateľa.
15. Dĺžka výpovednej doby je ustanovená v § 62 Zákonníka práce v znení neskorších predpisov.
16. Zamestnanec svojím podpisom súčasne potvrdzuje, že pred uzavretím pracovnej zmluvy bol oboznámený so všetkými právami a povinnosťami, ktoré pre neho vyplývajú z tejto pracovnej zmluvy, pracovného poriadku, zo Zákonníka práce, najmä s ustanoveniami § 41, § 81, § 82 a § 83 Zákonníka práce, s pracovnými a platovými podmienkami a ustanoveniami zákona č. 552/2003 Z. z. a zákona č. 138/2019 z. z.
17. Zamestnanec podpisom tejto zmluvy potvrdzuje, že bol oboznámený s vnútornými predpismi zamestnávateľa na zaistenie bezpečnosti a ochrany zdravia pri práci, s protipožiarnymi predpismi, s ustanoveniami upravujúcimi zákaz diskriminácie, s právami a povinnosťami, ako aj inými skutočnosťami nevyhnutnými pre riadny výkon jeho práce.
18. Postup pri spracovávaní osobných údajov je zverejnený na internetovej stránke zamestnávateľa.
19. Pracovná zmluva je vyhotovená v dvoch rovnopisoch, z ktorých jeden dostane zamestnanec a jeden zamestnávateľ.
20. Zmluvné strany si pracovnú zmluvu prečítali, právam a povinnostiam z nej vyplývajúcim porozumeli, pričom svoju vôľu uzavrieť túto zmluvu prejavili slobodne a vážne, a na znak súhlasu ju vlastnoručne podpisujú.

*V Bratislave dňa*

*Bc. František Kyslý Mgr. Jana Oršulová*

 *zamestnanec riaditeľka CPPPaP*